Hundertwasserhaus

Hundertwasserhaus er et kommunalt boligkompleks på hjørnet av Kegelgasse 34-38 og Löwengasse 41-43 i bydelen Landstraße i sentrum av Wien. Det ble tegnet av den visjonære Friedensreich Hundertwasser og planlagt av arkitekten Peter Pelikan i samarbeid med Josef Krawina, professor i arkitektur ved Universitetet i Wien. Historie I 1958 formulerte Hundertwasser sin konstruktive kritikk av den rådende funksjonalismen i arkitekturen og dens mangel på kunstnerisk utfoldelse. 25 år senere fikk han testet ideene testet for første gang, ideer som skulle bli implementert i mange flere byggeprosjekter i løpet av de neste 15 årene av Hundertwassers liv. Det tok litt over to år å ferdigstille huset, fra 6. august 1983 til 15. oktober 1985. Innflyttingen fant sted 1. mars 1986. Ved 20-årsjubileumsfeiringen i september 2005 var huset den fjerde største turistattraksjonen i Wien og Østerrike. Huset Bygningen består av 50 leiligheter i forskjellige størrelser, fra 36 m² til 150. Det er fem forretningslokaler og et legekontor, to lekeplasser og en vinterhage. Huset er malt i forskjellige sterke farger. Det er ikke nok med fargene, men også forskjellighet og uregelmessighet, er ekstremt viktige arkitektoniske prinsipper for Hundertwasser. I ganger og uterom er gulvet bevisst ujevnt og svakt bølget, noe som også er svært karakteristisk for Hundertwassers design. Retten til et vindu nevnes ofte i forbindelse med Hundertwasserhaus. Det var en frihet eller rettighet som Hundertwasser la frem i sitt visjonære manifest et kvart århundre tidligere. I 1958 uttalt han: «En leilighetseier må ha rett til å lene seg ut av vinduet og så langt armen rekker, renovere utsiden av hjemmet sitt. Og han eller hun må få lov til å ta en lang pensel og så langt armen rekker, male alt rosa, slik at man på avstand, fra gaten, kan se: et menneske bor der..!» Hundertwasserhaus har vært et svært fargerikt hus fra starten av, og ingen leietaker har ennå praktisert sin prinsipielle rett til et vindu. Huset er frodig grønt både langs fasadene med trær som vokser ut av vinduer og på gresstakene. Flere tonn jord ble spredt utover taket og terrassene til Hundertwasserhaus i 1985, og rundt 250 trær og busker ble plantet. Siden den gang har trærne vokst og blitt høye, i stor grad takket være leietakernes egen stell. Dette stell er også en viktig del av Hundertwassers tankeverden. Det har blitt en skikkelig park på takterrassene, noe som var helt nytt og ekstremt sensasjonelt ved bygningens åpning. På taket er det 16 private takterrasser og tre offentlige med et totalt areal på 1000 m². 400 meter unna, på Untere Weißgerberstraße 13, ligger Kunsthaus Wien, Hundertwassers eget museum, som åpnet dørene i 1991, også etter et samarbeid mellom Hundertwasser og Peter Pelikan. Referanser